**EKONOMISKĀS SITUĀCIJAS RAKSTUROJUMS UN**

**PASKAIDROJUMA RAKSTS**

**DOBELES NOVADA PAŠVALDĪBAS 2021. GADA BUDŽETAM**

Apvienojot Dobeles, Auces un Tērvetes novadu, tiek veidots lielāks, ekonomiski spēcīgāks Dobeles novads, tādējādi rodot iespēju efektīvāk saskaņot izglītības, sociālās palīdzības un veselības aprūpes jautājumus, izveidot efektīvu ceļu un transporta, komunālās saimniecības infrastruktūras tīklu, racionālāk izmantot esošos resursus, kā arī piesaistīt lielākas investīcijas un realizēt lielākus projektus, tā radot jaunas darba vietas, uzlabojot un sakārtojot dzīves un darba vides kvalitāti.

**NOVADA RAKSTUROJUMS**

|  |  |
| --- | --- |
| Novada nosaukums | **Dobeles novads** |
| Teritorijas platība, km2 | 1630,56 |
| Iedzīvotāju skaits (01.01.2020.) | 30556 |
| Iedzīvotāju blīvums (01.01.2020.) | 18,74 iedz./km2 |
| Novada teritoriālais dalījums | Annenieku pagastsAuces pilsētaAugstkalnes pagastsAuru pagastsBēnes pagastsBērzes pagastsBikstu pagastsBukaišu pagastsDobeles pagastsDobeles pilsētaĪles pagastsJaunbērzes pagastsKrimūnu pagastsLielauces pagastsNaudītes pagastsPenkules pagastsTērvetes pagastsUkru pagastsVecauces pagastsVītiņu pagastsZebrenes pagasts |
| Administratīvais centrs | Dobeles pilsēta |
| Novada domes deputātu skaits | 19  |
| Pamatbudžeta ieņēmumi (2020. gadā) | 46 122 88 EUR |

Dobeles novads tiek izveidots apvienojot Dobeles, Auces un Tērvetes novadu, kopskaitā 21 teritoriālo vienību. Novada kopējā platība ir 1630,56 km2.

Novadā ir divas pilsētas – Dobele un Auce. Dobeles pilsētā atrodas novada administratīvais centrs.

Auces pilsēta ar lauku teritoriju atrodas 42 kilometru attālumā no Dobeles, starp Zemgali un Kurzemi, pašos Latvijas dienvidos, tikai 7 km no Lietuvas robežas.

Novads robežojas ar Saldus, Tukuma un Jelgavas novadu, tam ir 50,32 km gara robežas zona ar Lietuvu.

Jaunveidojamā Dobeles novada teritorijā uz 01.01.2021. visvairāk iedzīvotāju un vislielākais iedzīvotāju blīvums ir novada centrā - Dobeles pilsētā (9371 iedzīvotāji, blīvums 1171,38 iedz./km2). Ne tik blīvi apdzīvota ir arī Auces pilsēta (2448 iedzīvotāji, 668,85 iedz./km2). Tikai 6 novada pagastos iedzīvotāju skaits ir virs viena tūkstoša. Lielākais pagasts iedzīvotāju skaita ziņā ir Auru pagasts, tajā ir arī lielākais iedzīvotāju blīvums (29,89 iedz./km2), savukārt vismazāk iedzīvotāju ir Ukru pagastā, arī mazākais iedzīvotāju blīvums ir šajā pagastā - 3,56 iedz./km2.

Līdzīgi kā visā Latvijā, Dobeles novadā iedzīvotāju skaits samazinās.

*1.att. Iedzīvotāju skaits novada teritoriālajās vienībās uz 01.01.2021.*

Viens no novada attīstību raksturojošiem rādītājiem ir teritorijas attīstības indekss (TAI). TAI ir vispārināts rādītājs, ko aprēķina ar noteiktiem svara jeb nozīmības koeficientiem summējot svarīgāko, pašvaldības attīstību raksturojošo statistikas pamat rādītāju standartizētās vērtības. TAI aprēķināšanu un publicēšanu veic Valsts reģionālās attīstības aģentūra. Novadiem teritorijas attīstības indekss 2019.gadā bija Dobeles novadam -0,073 un novads ierindojās 43. rangā, Tērvetes novadam -0,388 un ierindojās 68 rangā, Auces novadam -0,681 un 85 vieta rangā no 110 pašvaldībām.

Galvenie saimnieciskās darbības virzieni ir lauksaimniecība novada lauku teritorijā, tirdzniecība un pakalpojumu sfēra, un rūpniecība Dobeles un Auces pilsētā. Pēc Centrālās statistikas pārvaldes datiem 2019. gadā ekonomiski aktīvie uzņēmumi visvairāk bija Dobeles novadā – 1432, Auces novadā – 410 un Tērvetes novadā 290. Dobelē sekmīgi strādā vairāki konkurētspējīgi uzņēmumi, kuru saražotās produkcijas lielākā daļa tiek eksportēta. Rūpniecība Dobelē veido pusi no te radītās pievienotās vērtības, uzrādot augstu rādītāju valstī. Novada lauku teritorijā galvenās nozares ir lauksaimniecība un mežsaimniecība. Novadā ir vienas no auglīgākajām lauksaimniecībā izmantojamām zemēm (Tērvetes un Dobeles novads), savukārt, lielāki mežu masīvi koncentrēti Auces novadā. Viens no ekonomiskās situācijas rādītājiem ir bezdarba līmenis. Starp visiem trijiem novadiem Dobeles novadā uz 31.01.2021. bezdarba līmenis bija viszemākais – 6,2 %, tikai nedaudz augstāks Tērvetes novadā - 6,3 %, Auces novadā visaugstākais - 8,4 %. Zemgales statistiskajā reģionā kopumā uz šo pašu laika periodu – 5,9 %.

2020.gadā Dobeles novada teritoriju , tāpat kā visu Latviju, ir skārusi Covid-19 pandēmija. 2020.gada 12.martā Ministru kabinets izsludināja ārkārtējo situāciju, kas sākotnēji turpinājās līdz 2020.gada 9.jūnijam. Atkārtoti ārkārtējā situācija valstī ir izsludināta no 2020.gada 9.novembra līdz 2021.gada 7.februārim.Covid-19 izraisītie ārkārtējie apstākļi ietekmēja valsts, pašvaldības un katra sabiedrības locekļa ikdienas dzīvi ārkārtējās situācijas laikā un turpinās ietekmēt arī pēc tās. Ārkārtējās situācijas apstākļi prasīja spēju ātri reaģēt un pielāgoties, pieņemt lēmumus atšķirīgi no ierastās kārtības.

 Dobeles novadā situācija bija samērā stabila un Covid-19 krīzes ietekme uz uzņēmējdarbību nebija kritiska. Uzņēmēji izmantoja Valsts un pašvaldības piedāvātos atbalsta mehānismus.

 2020.gadā pašvaldība piešķīra telpu nomas maksas atlaides, saskaņā ar Ministru kabineta 2020.gada 2.aprīļa noteikumiem Nr. 180 un 2020.gada 14.jūlija noteikumiem Nr. 453, pagarināts nekustamā īpašuma samaksas termiņš Auces teritorijā.

Pašvaldības darbības finansiālo pamatu veido budžets, kas ir svarīgākais instruments pašvaldības autonomo funkciju izpildes nodrošināšanai, ekonomisko un sociālo vajadzību sabalansēšanai, kā arī pašvaldības teritorijas ilgtermiņa attīstībai. Pašvaldības ekonomisko attīstību un finanses ietekmē kopīgā situācija ekonomiskajā un sociālajā vidē valstī. Lai pašvaldība nodrošinātu līdzsvarotu un ilgtermiņā noturīgu izaugsmi savā teritorijā, nepieciešama stabila makroekonomiskā vide valstī. Normatīvo aktu, kas skar Iedzīvotāju ienākuma nodokļa aprēķina kārtību , izmaiņu rezultātā, un nodokļa 5% pārdales par labu valstij rezultātā ir būtiski samazinājušies pašvaldības ieņēmumi.

Dobeles novada pašvaldības budžeta projekts 2021. gadam izstrādāts, pamatojoties uz likumu “Par valsts budžetu 2021.gadam”, ievērojot likumus „Par pašvaldībām”, „Par pašvaldību budžetiem”, „Likumu par budžetu un finanšu vadību”, kā arī citu normatīvo aktu prasības.

Sagatavojot budžeta projektu 2021. gadam, pieejamie resursi tika plānoti atbilstoši novada attīstības prioritātēm, nodrošinot visu pašvaldības iestāžu darbību, attīstību veicinošu investīciju projektu ieviešanu un realizāciju.

Pašvaldības uzstādījumi novada attīstībai ir noteikti ar domes lēmumu apstiprinātos attīstības plānošanas dokumentos:

* Dobeles novada ilgtspējīgas attīstības stratēģijā 2013.-2030.gadam noteikta ilgtermiņa attīstības vīzija: *"Dobeles novadā ir izveidota līdzsvarota un harmoniska dzīves vide, kas veicina iedzīvotāju vēlmi dzīvot un strādāt novadā. Novada ekonomiskā attīstība balstās uz vietējo uzņēmumu izaugsmi. Vienlaicīgi tiek veicinātas un atbalstītas jaunas uzņēmējdarbības formas, kas nostiprina novada saimniecisko patstāvību, piesaista kvalificētu darbaspēku un sekmē iedzīvotāju labklājības pieaugumu. Uzņēmējdarbība novadā ir ar stabilu pieaugošu dinamiku, konkurētspējīga Latvijā un ārvalstīs, balstās uz tradicionālām iestrādnēm. Novada iedzīvotāji attīsta, uztur un saglabā novada tradīcijas un kultūrvēsturisko mantojumu"*, stratēģiskie mērķi: *"Labklājīga sabiedrība"*, *"Attīstīta un sakārtota dzīves un atpūtas vide"* un *"Attīstīta uzņēmējdarbības vide"*, ilgtermiņa attīstības prioritātes: *"Pieejami izglītības, sociālie, kultūras un sporta pakalpojumi"*, *"Attīstīta inženiertehniskā infrastruktūra"* un *"Novada konkurētspējas palielināšana"*;
* Dobeles novada attīstības programmā 2014.-2020.gadam īpaša nozīme pievērsta ilgtspējīgas attīstības principam, nodrošinot iedzīvotājiem kvalitatīvu dzīves un darba vidi, līdzsvarotu ekonomisko attīstību, racionāli izmantojot dabas un materiālos resursus, saglabājot un attīstot dabas un kultūras mantojumu. Dobeles novada attīstībai ir izvirzītas 4 vidēja termiņa prioritātes (VTP) – aktualitātes, kurām jāvērš īpaša uzmanība laika posmā no 2014. līdz 2020.gadam, tām pakārtoti rīcības virzieni (RV) un uzdevumi (U).

*VTP1: Iedzīvotāju skaita saglabāšana un moderna izglītības, sociālo, kultūras un sporta pakalpojumu infrastruktūra*:

* RV1 Iedzīvotāju skaits (saglabāt stabilu iedzīvotāju skaitu, samazinot migrāciju, veidojot pievilcīgu dzīves vidi un nodrošinot darba iespējas novadā);
* RV2 Izglītība (nodrošināt pieejamu, kvalitatīvu un daudzpusīgu izglītības piedāvājumu, modernizēt un attīstīt izglītības iestāžu infrastruktūru un materiāli tehnisko bāzi);
* RV3 Veselības aprūpe un sociālie pakalpojumi (attīstīt un uzlabot sociālo pakalpojumu pieejamību un dažādību, veicināt veselības aprūpes pakalpojumu pieejamību);
* RV4 Kultūra, sports un atpūta (pilnveidot kultūras iestāžu infrastruktūru un piedāvājumu, attīstīt kvalitatīvu kultūras piedāvājumu un veicināt amatieru kolektīvu, interešu grupu un sabiedrisko organizāciju aktivitāti un darbību, pilnveidot sporta aktivitāšu piedāvājumu un tehnisko bāzi);
* RV5 Pārvaldība (paaugstināt pašvaldības kapacitāti un attīstīt pakalpojumu kvalitāti un pieejamību, veicināt pašvaldības, valsts un citu iestāžu, iedzīvotāju un NVO sadarbību un partnerību).

*VTP2: Efektīvi uzņēmējdarbības atbalsta instrumenti:*

* RV6 Uzņēmējdarbības vide (pilnveidot un attīstīt uzņēmējdarbības atbalsta instrumentus, pilnveidot infrastruktūru uzņēmējdarbības un zinātnes attīstībai novadā);
* RV7 Tūrisms (attīstīt tūrisma infrastruktūru, paplašināt tūrisma piedāvājumu un sadarbību starp tūrismā iesaistītajām pusēm).

*VTP3 Sakārtota publiskā ārtelpa* un *VTP4: Sakārtota ceļu infrastruktūra:*

* RV8 Tehniskā infrastruktūra (attīstīt ielu un ceļu infrastruktūru un pilnveidot pasažieru pārvadāšanas pakalpojumus, attīstīt kvalitatīvas enerģētikas infrastruktūru, attīstīt ūdenssaimniecības un lietus ūdeņu apsaimniekošanas infrastruktūru, pilnveidot atkritumu apsaimniekošanas sistēmu);
* RV9 Vide un kultūrvēsturiskais mantojums (nodrošināt dabas un kultūrvēsturisko pieminekļu saglabāšanu un pašvaldības nekustamo īpašumu efektīvu apsaimniekošanu, veicināt teritorijas labiekārtošanu un racionālu izmantošanu);
* RV10 Drošība (īstenot pasākumus sabiedriskās kārtības un drošības uzlabošanā).

Atbilstoši Dobeles novada attīstības programmā 2014.-2020.gadam noteiktajām vidēja termiņa prioritātēm un izvirzītajiem rīcības virzieniem, 2021.gadā un turpmākajos gados pašvaldības budžetā svarīgi nodrošināt finanšu līdzekļus novada attīstības nodrošināšanai un investīciju projektu realizācijai. Plānots turpināt novada infrastruktūras attīstību, nodrošināt finansējumu kvalitatīvai izglītības iestāžu sistēmas nodrošināšanai, ielu un ceļu uzturēšanai un uzlabošanai, dzīvojamo teritoriju, nekustamo īpašumu un izglītības un citu iestāžu infrastruktūras sakārtošanai un uzturēšanai, ēku siltināšanai, nodrošināt sociālo atbalstu maznodrošinātajai sabiedrības daļai, paredzēt finansējumu kultūrai un sportam, veselībai, sabiedriskajai kārtībai un drošībai.

Pašvaldība, 2014-2020 plānošanas periodā ir realizējusi vairākus darbības programmas "Izaugsme un nodarbinātība" specifisko atbalsta mērķu (SAM) projektus. Projektu īstenošanai tiek piesaistīts Eiropas Savienības fondu finansējums un nodrošināts nepieciešamais pašvaldības līdzfinansējums.

* *Auces novada ilgtspējīgas attīstības stratēģija 2013.-2030.*

Auces novads (ilgtermiņa attīstības redzējums (vīzija)) – saimnieciski zaļš novads Zemgalē ar labvēlīgu dzīves vidi, attīstītu lauksaimniecību, izglītību un kultūru.

Auces novada ilgtermiņa attīstības redzējums balstās uz novada pamatvērtībām un ar tām saistīto potenciālu, lai veidotu Auces novadu nākotnē par saimnieciski zaļu novadu Zemgalē ar labvēlīgu dzīves vidi, attīstītu lauksaimniecību, izglītību un kultūru. Auces novada attīstības galvenās pamatvērtības ir:

* Auces novada iedzīvotāji – ikviens cilvēks, kas dzīvo, ir dzīvojis vai dzīvos Auces novadā un kopā vai atsevišķi veido vidi (dzīvei, darbam, atpūtai), rada pievienoto vērtību (izglītojas, ražo, pārstrādā, sniedz pakalpojumus) un darbojas ilgtspējīgi (ekonomiskās darbības un dabas bagātības līdzsvars);
* Auces novada kultūrvēsture un kultūrvide – tradīcijām bagātas un daudzveidīgas aktivitātes un objekti, kas dod iespēju pilnveidoties pašiem un ieinteresē apmeklēt novadu viesiem;
* Auces novada dabas resursi - lauksaimniecības zemes, meži, derīgie izrakteņi, dabas objekti, kas dod iespējas daudzveidīgai saimnieciskai, zinātniskai un rekreatīvai darbībai.

Auces novada attīstība ilgtermiņā vērsta uz trim stratēģiskiem mērķiem (SM):

* SM1: Ekonomiski aktīvs novads;
* SM2: Radoši izglītojošs novads;
* SM3: Zaļi relaksējošs novads.

Auces novada ilgtspējīgas attīstības ilgtermiņa prioritātes:

* IP1: Līdzsvarota attīstība (efektīva pašvaldības pārvalde; kvalitatīvu pašvaldības pakalpojumu pieejamība; uzņēmējdarbības, nodarbinātības, demogrāfiskās situācijas uzlabošana atbalsta pasākumi; mērķtiecīga sadarbība vietējā, reģionālā un starptautiskā mērogā)’;
* IP2: Attīstīta, konkurētspējīga sociālā infrastruktūra (nodrošināti izglītības, kultūras, sporta, sociālie un veselības aprūpes pakalpojumi un infrastruktūra);
* IP3: Nodrošināta kvalitatīva tehniskā un vides infrastruktūra (uzturēti un rekonstruēti ceļi, attīstīta komunālā saimniecība; droša, ilgtspējīga vide, kopti un apmeklēti vides objekti)..
* *Auces novada attīstības programma 2019.-2025.*

Auces novada attīstības programma nosaka novada attīstības prioritātes, rīcības virzienus un uzdevumus, kā arī to īstenotājus un finanšu resursus ilgtermiņa prioritāšu īstenošanai.

Auces novada ilgtermiņa stratēģiskie uzstādījumi ir noteikti Auces novada ilgtspējīgas attīstības stratēģijā. Ilgtermiņa prioritātes:

* IP1: Līdzsvarota attīstība;
* IP2: Attīstīta, konkurētspējīga sociālā infrastruktūra;
* IP3: Nodrošināta kvalitatīva tehniskā un vides infrastruktūra.

Auces novada vidējā termiņa prioritātes, pamatojoties uz novada ilgtermiņa attīstības redzējumu:

* VP1: Ekonomiski aktīvs novads;
* VP2: Radoši izglītojošs novads;
* VP3: Novads – ērts dzīvošanai un strādāšanai.

Attīstības programmas rīcības virzieni:

* RV1.1. Uzņēmējdarbības veicināšana novadā
* RV1.2. Sabiedrības aktivizēšana
* RV2.1. Izglītības mūža garumā pieejas īstenošanā novadā
* RV2.2. Kultūras pieejamības un kvalitātes nodrošināšana
* RV2.3. Attīstītas un pieejamas sporta un aktīvās atpūtas iespējas
* RV2.4. Novads jaunam cilvēkam
* RV3.1. Sociālā palīdzība un sociālie pakalpojumi
* RV3.2. Veselība un veselības pakalpojumi
* RV3.3. Inženiertehniskās un komunālās infrastruktūras pilnveide
* RV3.4. Transports un ceļi
* RV3.5. Vide Auces novadā
* RV3.6. Sabiedriskā kārtība
* RV3.7. Informācijas pieejamības attīstīšana

Eiropas Savienības fondu iespējas 2014.-2020. gada plānošanas periodā ir izmantotas pilnā apmērā, izmantojot visas iespējas, kur varētu piesaistīt papildus finansējumu pašvaldības infrastruktūras objektiem. 2019.gadā tika pabeigta lauku ceļu programma, piesaistot 1,49 miljons eiro ELFLA finansējumu, kā rezultātā veikta 10 novada lauku ceļu posmu rekonstrukcija. Realizēts projekts uzņēmējdarbības infrastruktūras attīstībai 930 000 eiro apmērā. Turpinās dalība Latvijas – Lietuvas pārrobežu programmas 2014.2020.gada projektos, realizējot infrastruktūras uzlabošanu sociālā jomā. Apstiprināti un realizēti 4 sporta un veselības infrastruktūras projekti.

Realizēts apjomīgs komunālās infrastruktūras projekts “Ūdensapgāde un kanalizācijas paplašināšana Auces aglomerācijā”.

Par pašvaldības finanšu līdzekļiem ir nodrošināts ne tikai līdzfinansējums Eiropas Savienības finansētiem projektiem, bet arī veikti nozīmīgi ieguldījumi novada infrastruktūrā, īpaši izglītības kultūras un sporta jomā.

*- Tērvetes novada ilgtspējīgas attīstības stratēģija 2014.-2030.*

Tērvetes novada attīstības vīzijā ir teritorija, kurā:

* Tērvetes novads ir pastāvīga administratīvi teritoriālā vienība,
* Dabas un kultūrvēsturiskais mantojums ir harmonijā ar mūsdienīgu dzīves un atpūtas vidi,
* Noris aktīva saimnieciskā dzīve,
* Saskaņoti tiek risinātas sociālās, vides un tautsaimniecības problēmas,
* Tērvetes novads ir starptautiski atpazīts dabas tūrisma centrs,
* Tērvetes novads ir populārs atpūtas, rehabilitācijas un veselības centrs,
* Tērvetes novads ir viens no Latvijā atpazīstamākajiem lauksaimnieciskās darbības centriem,
* Tērvetes novada teritorija ir vieta, ko labprāt izvēlas par dzīves vietu arī tie, kam darba vieta ir citur.

Tērvetes novada ilgtermiņa prioritāte ir apmierināti iedzīvotāji sakārtotā vidē.

Tērvetes novada attīstības programmā definētie novada stratēģiskie mērķi:

* SM1: Aktīva, apmierināta, izglītota sabiedrība (sabiedriski un ekonomiski aktīvs, patriotisks un lojāls savam novadam, izglītots un prasmīgs savā darbībā. Iedzīvotājs ir novada attīstības un nākotnes pamats).
* SM2: Kvalitatīva dzīves, atpūtas un darba vide (ikviens vēlas dzīvot, strādāt un atpūsties vidē, kas atbilst mūsu priekšstatiem par sakārtotību. Ar vides kvalitāti saprot līdzsvaru starp inovatīvu attīstību, progresīvām saimniekošanas metodēm un tīru, nepiesārņotu dabu. Mūsdienu prasībām atbilstošs labiekārtojums – ielu apgaismojums, sakārtoti ceļi, attīrīti notekūdeņi un efektīva atkritumu apsaimniekošana);
* SM3: Attīstībai un sadarbībai atvērta pašvaldība (pašvaldība iniciē un organizē tās teritorijā esošo interešu grupu, iedzīvotāju un uzņēmēju sadarbību dažādu jautājumu risināšanā, viedokļu izzināšanā, novada teritorijas attīstības plānošanā un citos procesos. Nodrošina uzņēmēju investīciju projektu un iedzīvotāju interešu sabalansēšanu).
* *Tērvetes novada attīstības programma 2018.-2024.*

Tērvetes novada attīstības programmā noteiktas pašvaldības attīstības prioritātes un mērķi – kā stratēģiskie un ilgtermiņā, tā arī vidēja termiņa prioritātes un rīcības, uzdevumi to sasniegšanai.

Noteikti stratēģiskie attīstības mērķi:

* SM1: Aktīva, apmierināta, izglītota sabiedrība;
* SM2: Kvalitatīva dzīves, atpūtas un darba vide;
* SM3: Attīstībai un sadarbība atvērta pašvaldība.

Tērvetes novada attīstībai ir izvirzīta ilgtermiņa prioritāte – *Apmierināti iedzīvotāji sakārtotā vidē.*

Vidējā termiņa prioritātes noteiktas:

* VP1: Iedzīvotājiem pieejami kvalitatīvi un droši dzīves vides pakalpojumi;
* VP2: Iedzīvotāju dzīves videi un uzņēmējdarbībai attīstīta infrastruktūra;
* VP3: Uzņēmējdarbības veicināšana un atbalsts.

Šīm prioritātēm plānotas atbilstošas rīcības un uzdevumi:

* Iedzīvotājiem pieejami kvalitatīvi izglītības, kultūras, sporta, brīvā laika, veselības un sociālie pakalpojumi;
* Droša dzīves vide;
* Moderna transportu, sakaru, IT, ūdenssaimniecības, siltumapgādes sistēmas, nodrošinot vides resursu aizsardzību un attīstību nākotnē;
* Sabiedrisko ēku un mājokļu modernizācija;
* Investīciju piesaistes un nodarbinātības veicināšana;
* Attīstīts tūrisms;
* Attīstīta lauksaimniecība;
* Aktīvi uzņēmēji;
* Efektīva publiskā pārvalde;
* Radoša un sadarbībai atvērta sabiedrība.

Lai sasniegtu plānošanas dokumentos izvirzītos mērķus un prioritātes, īstenotu attīstības programmā noteiktās rīcības, tiek plānoti pašvaldības budžeta līdzekļi, kā arī piesaistīt Eiropas Savienības fondu finansējumu. Tērvetes novada pašvaldības budžeta līdzekļi tiks ieguldīti vairāku nozīmīgu projektu īstenošanā atbilstoši Tērvetes novada investīciju plānam 2018.-2024. gadam, neplānojot šo projektu īstenošanā aizņēmumu no Valsts kases.

**Finanšu resursi**

Pašvaldību budžetu mērķis ir noteikt un pamatot, kāds līdzekļu apjoms tām nepieciešams ar likumu noteikto funkciju, uzdevumu un brīvprātīgo iniciatīvu izpildei periodā, kuram šie līdzekļi ir paredzēti.

Saskaņā ar Administratīvo teritoriju un apdzīvoto vietu likuma pārejas noteikumu 18.punktā noteikto pēc 2021.gada 1.jūlija jaunveidojamās pašvaldības apvieno saimnieciskā gada budžetus.

Dobeles novada konsolidētā budžeta ieņēmumu kopējais apjoms 2021. gadā prognozēts 40 303 587 *euro* apmērā, izdevumu kopējais apjoms – 48 842 758 *euro* apmērā.

Informācija par budžeta ieņēmumiem atbilstoši ieņēmumu avotiem un budžeta ieņēmumu klasifikācijai ir saistošo noteikumu projekta „Dobeles novada pašvaldības budžets 2021. gadam” 1.,3. pielikumā. Dobeles novada konsolidētā budžeta ieņēmumi 2021. gadā plānoti 40 303 587 *euro* apjomā.

Informācija par budžeta izdevumiem ir saistošo noteikumu projekta „Dobeles novada pašvaldības budžets 2021.gadam” 2., 3., 4. pielikumā. Izdevumi 2021. gadā plānoti 48 842 758 *euro* apjomā, tajā skaitā pamatbudžeta izdevumi – 48 828 573 *euro*, ziedojumu un dāvinājumu budžeta izdevumi – 14 185 *euro*.

Dobeles novada pašvaldības kopbudžeta izdevumu pārsniegumu pār ieņēmumiem – 8 539 171 *euro* un aizņēmumu pamatsummas – 2 375 357 *euro* atmaksu 2021. gadā un ieguldījumus novada kapitālsabiedrību pamatkapitālā 263 593 *euro* ir paredzēts segt no budžeta līdzekļu atlikuma gada sākumā 10 495 723 *euro,* aizņēmuma Valsts kasē – 2 113 824 *euro,* izsniegtoaizdevumu atmaksa 12 000 *euro* apmērā, kā arī saglabāt naudas līdzekļu atlikumu pārskata gada beigās 1 443 426 *euro* apmērā.

**Pamatbudžets**

**Ieņēmumi**

Pamatbudžeta ieņēmumi plānoti 40 299 587 *euro* apmērā. Dobeles novada pašvaldības 2021. gada pamatbudžeta ieņēmumos lielākais īpatsvars ir iedzīvotāju ienākuma nodoklim – 16 001 611 *euro*, jeb 39,7 % no pamatbudžeta kopējiem ieņēmumiem.

Saskaņā ar normatīvo aktu izmaiņām noteikts, ka iedzīvotāju ienākuma nodokļa ieņēmumu sadalījums starp valsts budžetu un pašvaldību budžetiem ir šāds: pašvaldību budžetiem — 75 procentu apmērā (*80 procenti-2020. gadā*) un valsts budžetam — 25 procentu apmērā (*20 procenti – 2020. gadā*). Gan 2021.gadā, gan 2020.gadā valsts garantē 100 % Iedzīvotāju ienākuma nodokļa prognozes izpildi.

Nodokļu ieņēmumi no nekustamā īpašuma nodokļa 2021. gadā prognozēti 3 402 611 *euro* apmērā, tie ir 8,4 % no pašvaldības pamatbudžeta ieņēmumiem. Prognoze 2021.gadam tika aprēķināta ar koeficientu 0,8 (80%), kā to nosaka Ministru kabineta noteikumi Nr. 292 ” Nekustamā īpašuma nodokļa ieņēmumu prognozes noteikšanas kārtība”.

|  |  |
| --- | --- |
|   | **2021.gada plāns** |
| **Īpašuma nodokļi** | **3 402 611** |
| **Nekustāmā īpašuma nodoklis par zemi** | **282 1549** |
| *NĪN par zemi kārtējā gada* | *2 639 649* |
| *NĪN par zemi parādi* | *181 900* |
| ***Nekustamā īpašuma nodoklis par ēkām*** | **391 644** |
| *NĪN par ēkām kārtējā gada* | *365 134* |
| *NĪN par ēkām parādi* | *26 510* |
| ***Nekustamā īpašuma nodoklis par mājokļiem*** | **139 418** |
| *NĪN par mājokļiem kārtējā gada* | *122 138* |
| *NĪN par mājokļiem parādi* | *17 280* |

***Dobeles novada pašvaldības NĪN ieņēmumu***

Nekustamā īpašuma nodokļa parāda maksājumi plānoti – 275 690 *euro* apmērā, tajā skaitā 50 000 *euro* plānota *soda nauda vai nokavējuma nauda par termiņā nesamaksāto nekustamā īpašuma nodokli*, kuru no 2015.gada attiecina uz NĪN klasifikācijas kodu.

Iedzīvotāju ienākuma nodokļa un nekustamā īpašuma nodokļa ieņēmumu prognoze saistīta ar Finanšu ministrijas aprēķiniem, uz kuru pamata katrai pašvaldībai tiek aprēķināta finanšu nepieciešamība un rezultātā tiek noteiktas iemaksas vai dotācijas no pašvaldību finanšu izlīdzināšanas fonda.

2021.gadā pamatbudžetā tiek plānoti ieņēmumi no dabas resursu nodokļa 80 617 *euro* apmērā un ieņēmumi no azartspēļu nodokļa 18 000 *euro* .

Nenodokļu ieņēmumi: procentu ieņēmumi par kontu atlikumiem, naudas sodi un sankcijas, valsts un pašvaldības nodevas, kā arī ieņēmumi no zemes īpašumu atsavināšanas 2021.gada budžetā kopā plānoti 1 732 941 *euro*, kas pašvaldības pamatbudžeta ieņēmumu struktūrā veido 4,3%.

Ieņēmumi no budžeta iestāžu sniegtajiem maksas pakalpojumiem un citi pašu ieņēmumi plānoti 2 354 323 *euro* apmērā, kas ir 5,8 % no pamatbudžeta ieņēmumiem.

Pašvaldības saņemtie valsts budžeta transferti noteiktam mērķim 2021.gadam plānoti 14 905 489 *euro* apmērā, kas ir 40,0 % no pašvaldības pamatbudžeta ieņēmumiem.

Dobeles novada pašvaldības 2021.gada ieņēmumi no valsts budžeta mērķdotācijām pedagoģisko darbinieku atlīdzībai (t. skaitā pamata un vispārējai vidējai izglītībai, 5.-6.gadīgo bērnu apmācībai, interešu izglītībai) plānoti 4 770 988 *euro* apmērā 8 mēnešiem.

Valsts budžeta mērķdotācija Bērzupes speciālās internātpamatskolas un Speciālās pirmsskolas izglītības iestādes “Valodiņa” pedagoģisko darbinieku atlīdzībai un Bērzupes internātpamatskolas uzturēšanas izdevumiem plānota 476 705 *euro* apmērā 8 mēnešiem. Speciālās pirmsskolas izglītības iestādes “Valodiņa” uzturēšanas izdevumiem no 2019.gadā valsts budžeta mērķdotācija vairs nav paredzēta.

Dotācijas sporta, mākslas un mūzikas skolām pedagogu darba samaksai un valsts sociālās apdrošināšanas obligātajām iemaksām 2021.gadā ir plānotas 658 758 *euro* apmērā.

Mērķdotācija pašvaldību māksliniecisko kolektīvu vadītāju atlīdzībai paredzēta 19 214 *euro* apmērā.

Plānots, ka 2021. gadā brīvpusdienu nodrošināšanai izglītojamiem, kas mācās pašvaldības izglītības iestāžu 1.,2.,3. un 4. klasēs, no valsts budžeta tiks saņemta mērķdotācija 122 792 *euro* apmērā. Valsts budžeta finansējums vienam skolēnam dienā nodrošina ēdināšanas izdevumu apmaksu 0,71 *euro* vērtībā. 2021.gadā mācību literatūras, mācību līdzekļu un digitalizācijas mācību līdzekļu iegādei plānoti valsts budžeta līdzekļi 86 877 *euro* apmērā,2021.gadā paredzēts jauns finansējuma mērķis- digitalizācijas mācību līdzekļu iegādei.

Saskaņā ar Ministru kabineta 2012.gada 18.decembra noteikumiem Nr.942 „Kārtība, kādā piešķir un finansē asistenta pakalpojumu pašvaldībās” 2021.gadā Dobeles novada pašvaldībai ir piešķirts finansējums asistenta pakalpojuma nodrošināšanai personām, kurām noteikta I un II invaliditātes grupa un personām no 5 līdz 18 gadu vecumam, kurām izsniegts atzinums par īpašas kopšanas nepieciešamību –215 302 *euro* apmērā.

No 2020.gada pašvaldības pamatbudžeta sastāvā tiek plānota arī mērķdotācija pašvaldības ceļu un ielu ikdienas uzturēšanai, 2021. gadā tā plānota 1 034 238 *euro* apmērā.

Dobeles novada pašvaldība 2021. gadā plāno saņemt transfertus no valsts un pašvaldību budžeta iestādēm Eiropas Savienības politiku instrumentu līdzfinansētajiem projektiem 1 531 989 *euro* apmērā.

2021. gadā pašvaldības budžetā plānots saņemt dotāciju 5 746 380 *euro* apmērā no pašvaldību finanšu izlīdzināšanas fonda, tai skaitā 2020.gada nesadalītais atlikums 59 521 *euro*.

Pašvaldības budžetu transferti 2021.gadam plānoti 1 556 608 *euro* apmērā, kas ir 3,9 % no pašvaldības pamatbudžeta ieņēmumiem.

 Ieņēmumi no maksas pakalpojumiem plānoti 2 354 323 *euro* apmērā, kas ir 5,8 % no pašvaldības pamatbudžeta ieņēmumiem.

**Izdevumi**

***Dobeles novada pašvaldības pamatbudžeta izdevumi atbilstoši funkcionālajām kategorijām***

|  |  |  |  |
| --- | --- | --- | --- |
| **Klasifikācijas kods** |  | **2021.gada plāns** | **Īpatsvars % no kopējā 2021. gada plāna** |
| **01.000** | Vispārējie valdības dienesti | 5 429 351 | 11,1 |
| **03.000** | Sabiedriskā kārtība un drošība | 998 853 | 2,0 |
| **04.000** | Ekonomiskā darbība | 2 287 335 | 4,7 |
| **05.000** | Vides aizsardzība | 272 075 | 0,6 |
| **06.000** | Pašvaldības teritoriju un mājokļu apsaimniekošana | 8 786 907 | 18,0 |
| **07.000** | Veselība | 91 012 | 0,2 |
| **08.000** | Atpūta, kultūra un sports | 3 924 298 | 8,0 |
| **09.000** | Izglītība | 19 851 867 | 40,7 |
| **10.000** | Sociālā aizsardzība | 7 186 875 | 14,7 |
|   | **Pavisam kopā izdevumi** | **48 828 573** | **100** |

 Dobeles novada pašvaldības pamatbudžeta ieņēmumi tiek novirzīti pašvaldības funkciju nodrošināšanai – izdevumiem no budžeta finansētu institūciju, tajā skaitā pašvaldības izglītības, kultūras un sporta iestāžu, sociālās aizsardzības iestāžu, sabiedriskās kārtības un drošības iestāžu, pagastu pārvalžu un centrālās administrācijas uzturēšanai, novada izglītības, sporta un kultūras pasākumu finansēšanai, novada infrastruktūras uzturēšanai, pabalstiem maznodrošinātiem iedzīvotājiem, investīciju projektu finansēšanai, atbalstam biedrībām un nodibinājumiem, kā arī citiem izdevumiem, kas atbilstoši budžeta funkcionālai klasifikācijai paredzēti Dobeles novada domes saistošo noteikumu projekta Nr.1 „Dobeles novada pašvaldības budžets 2021.gadam” 2. pielikumā.

*1.att.Dobeles novada 2021. gada pamatbudžeta izdevumu īpatsvars % no kopējā plāna*

Vislielākais izdevumu apjoms ikgadējā pamatbudžetā plānots izglītības iestāžu uzturēšanai un ar izglītību saistīto pasākumu finansēšanai. Izglītības nozarei 2021.gadā plānotais izdevumu apjoms ir 19 851 867 *euro*, kas ir 40,7 % no plānotajiem kopējiem pamatbudžeta izdevumiem, tajā skaitā valsts budžeta mērķdotācijas apjoms, kas paredzēts daļējai šo izdevumu segšanai, ir 6 124 820 *euro* jeb 30,9 % no visiem izglītībai plānotajiem izdevumiem.

***Pamatbudžeta izdevumi izglītībai atbilstoši ekonomiskajām kategorijām***

|  |  |  |
| --- | --- | --- |
| **Klasifikācijas kods** |  | **2021. gada plāns** |
| **1000** | Atlīdzība | 13 649 505 |
| **2000** | Preces un pakalpojumi | 5 058 667 |
| **3000** | Subsīdijas un dotācijas | 8 553 |
| **5000** | Pamatkapitāla veidošana | 477 268 |
| **6000** | Sociālie pabalsti | 114 940 |
| **7000** | Transferti | 542 934 |
|   | **Pavisam kopā izdevumi** | **19 851 867** |

Atalgojums un valsts sociālās apdrošināšanas obligātās iemaksas izglītības nozarei 2021. gadā ir 13 649 505 *euro* jeb68,8 %no plānotajiem izdevumiem*.*

Profesionālas ievirzes izglītības iestādēs **2020./2021.** mācību gada 1.septembrī mācības uzsāka 861 audzēkņi, tai skaitā 368 Dobeles Sporta skolā, 192 Dobeles mūzikas skolā, 108 audzēkņi Auces Mūzikas skolā,77 audzēknis Bēnes mūzikas un mākslas skolā un 116 Dobeles mākslas skolā. kas ir nedaudz mazāk nekā iepriekšējā mācību gadā. Pamata un vispārējās vidējas izglītības iestādēs 1.septembrī mācības uzsāka 3 155 audzēkņi (tai skaitā 204 audzēkņi profesionālās izglītības programmās) un 1 544 audzēkņi pirmsskolas izglītības iestādēs, kas arī ir mazāk nekā iepriekšējā mācību gada sākumā.

 2021. gada janvārī Dobelē ir atvērta viena pirmskolas izglītības grupiņā bērniem vecumā no 1,5 gadu vecuma pirmskolas izglītības iestādē “Valodiņa”, lai varētu apmierināt vecāku vēlmes pēc pirmskolas izglītības programmas nodrošināšanas. 2020.gadā audzēkņu skaits vispārējās izglītības programmās nav ievērojami samazinājies un palicis nemainīgs arī profesionālās izglītības programmās DAVV.

Pašvaldība jau ceturto gadu turpina maksāt stipendijas profesionālās ievirzes skolu audzēkņiem. 2021.gadā šim mērķim plānoti 40 000 *euro.*

Kompensācija par braukšanas izdevumiem un pārvadājumu nodrošināšanai izglītības iestāžu audzēkņiem plānota 339 288 *euro* apmērā. Dobeles novada vēsturiskajā teritorijā skolēnu pārvadājumi ir deleģēti pašvaldības kapitālsabiedrībai SIA Dobeles Autobusu parks, Auces un Tērvetes teritorijās pārvadājumus organizē pašvaldības struktūrvienības.

Kārtējos izdevumos ir ieplānoti izdevumi brīvpusdienu nodrošināšanai Dobeles novada pašvaldības izglītības iestāžu sākumskolas klašu skolēniem gan no valsts budžeta, gan pašvaldības budžeta līdzekļiem. Plānots, ka 2021. gadā 1.-4. klašu skolēnu brīvpusdienām izlietos 245 584 *euro,* no kuriem *122 792 euro* valsts budžeta finansējums *,* un no pašvaldības budžeta līdzekļiem 5.-12.klašu skolēniem *– 242 908* *euro* apmērā. Dobeles novada vēsturiskajā teritorijā 2021.gadā tāpat kā 2020.gadā tiks piešķirtas brīvpusdienas 5.-6. klašu skolēniem , kā arī visiem daudz bērnu ģimeņu bērniem, kuri apmeklē novada izglītības iestādes, kā arī to ģimeņu bērniem kuri audzina bērnu invalīdu. Tērvetes un Auces teritorijās brīvpusdienas ir piešķirtas visiem skolēniem, kuri mācās 1.-12.klasē un pirmsskolas 5-6.gadu vecuma grupās.

Kārtējos izdevumos ir ieplānoti izdevumi izglītības iestāžu remontdarbiem 985 045 *euro* apmērā, ir paredzēts veikt remontdarbus sekojošās iestādēs:

|  |  |
| --- | --- |
| **Pirmskolas izglītība** | **EUR 430 008** |
| *PII Spodrītis* | *3 470* |
| *PII Zvaniņš*  | *163 575* |
| *PII Jāņtārpiņš* | *9 000* |
| *PII Minku parks* | *23 500* |
| *PII Riekstiņš* | *9 000* |
| *PII Ābolītis* | *134 536* |
| *PII Valodiņa* | *8 500* |
| *PII Pīlādzītis* | *26 129* |
| *PII Rūķīši* | *600* |
| *PII Vecauce* | *51 698* |
| **Vispārējā izglītība** | **EUR 518 527** |
| *Dobeles 1. vidusskola* | *30 000* |
| *Dobeles Valsts ģimnāzija* | *22 900* |
| *Mežinieku pamatskola* | *13 100* |
| *Gardenes pamatskola* | *12 000* |
| *Dobeles sākumskola* | *4 000* |
| *Lejasstrazdu sākumskola* | *2 000* |
| *Penkules pamatskola* | *11 000* |
| *Bērzupes speciālā internātskola* | *70 000* |
| *Bikstu pamatskola* | *22 000* |
| *Auces vidusskola* | *151 402* |
| *Bēnes vidusskola* | *130 285* |
| *Annas Brigaderes pamatskola* | *2 500* |
| *Augstkalnes pamatskola* | *47 340* |
| **Interešu izglītība** | **EUR 36 510** |
| *Mākslas skola* | *14 000* |
| *Sporta skola* | *7 000* |
| *Dobeles jaunatnes iniciatīvu un veselības centrs* | *5 600* |
| *Auces mūzikas skola* | *6 970* |
| *Bēnes mūzikas un mākslas skola* | *2 940* |

2021. gadā izglītībā plānots izlietot 311 099 *euro* Eiropas savienības (ES) finansēto projektu realizācijai. Projektos plānots turpināt preventīvo darbu ar jauniešiem, kuri neapmeklē izglītības iestādes un nestrādā, kā arī sadarbojoties ar Nodarbinātības Valsts aģentūru veikt pieaugušo apmācību, lai veicinātu iesaisti darba tirgū. 2021.gadā arī tiks turpināta skolu iesaiste Erasmus+ projektos.

Vispārējo valdības dienestu vajadzībām 2021.gada pamatbudžetā paredzēti 5 429 351 *euro*, jeb 11,1% no pašvaldības pamatbudžeta izdevumiem.

***Izdevumi*** v***ispārējiem valdības dienestiem atbilstoši ekonomiskajām kategorijām***

|  |  |  |
| --- | --- | --- |
| **Klasifikācijas kods** |  | **2021. gada plāns** |
| **1000** | Atlīdzība | 3 322 080 |
| **2000** | Preces un pakalpojumi | 1 803 169 |
| **4000** | Procentu izdevumi | 5 000 |
| **5000** | Pamatkapitāla veidošana | 115 810 |
| **6000** | Sociālie pabalsti | 11 475 |
| **7000** | Transferti | 171 817 |
|   | **Pavisam kopā izdevumi** | **5 429 351** |

Saskaņā ar budžeta izdevumu klasifikāciju atbilstoši funkcionālajām kategorijām klasifikācijā „Vispārējie valdības dienesti” ir iekļauti:

1) centrālās administrācijas (deputāti, administrācija, komisijas, kanceleja, iekšējais audits, juridiskie pakalpojumi, dzimtsarakstu nodaļa, finanšu nodaļa, personāla nodaļa) uzturēšanas izdevumi;

2) pagastu pārvalžu uzturēšanas izdevumi;

3) pašvaldības budžeta parāda darījumu apkalpošanas izdevumi - aizņēmumu procentu maksājumu un aizņēmumu apkalpošanas maksa.

No plānotajiem izdevumiem vispārējiem valdības dienestiem 3 322 080 *euro* jeb 61,2% no plānotajiem izdevumiemveido atalgojums un valsts sociālās apdrošināšanas obligātās iemaksas*.*

Dobeles novada pašvaldības saistību atmaksas apmērs 2021. gadam ir plānots 2 375 357 *euro*. Plānotais saistību apmērs 2021.gadam sastāda 7,73 % no pašvaldības pašu ieņēmumiem. 2021. gadā plānots ņemt aizņēmumus Valsts kasē sekojošo projektu realizācijai:

* Skolas ielas, Dobelē pārbūvei – 400 000 *euro*
* Puķu ielas, Dobelē seguma atjaunošanai – 96 306 *euro*
* “Pārrobežu sadarbība sabiedrisko pakalpojumu drošības un efektivitātes uzlabošanai” projekts – 112 000 *euro*
* “Sabiedrībā balstītu sociālo pakalpojumu infrastruktūras attīstība Dobeles novadā” projekts – 419 165 *euro*
* Baznīcas ielas segumu pārbūves darbu veikšanai – 67 544 *euro*
* Skolas ielas Auru pagastā pārbūvei - 176 847 *euro*
* Ielu asfalta seguma atjaunošana Auces novadā – 356 707 *euro*
* Auces vidusskolas ēkas fasādes siltināšana – 202 943 *euro*
* Sekojot Livonijas ordeņa krustneša gājienam rietumu Zemgalē – 167 000 *euro*
* Latvijas -Lietuvas pārrobežu sadarbības projekts Nr. LLI-425”Daudzfunkcionālo centru kā vietējās kopienas sociālās iekļaušanas un attīstības virzītājspēka attīstība” - 29 062 *euro*
* Atbalsta pasākumi iedzīvotājiem nekustamā īpašuma pievienošanai centralizētajiem kanalizācijas tīkliem - 86 250 *euro.*

***Izdevumi sabiedriskai kārtībai un drošībai atbilstoši ekonomiskajām kategorijām***

|  |  |  |
| --- | --- | --- |
| **Klasifikācijas kods** |  | **2021. gada plāns** |
| **1000** | Atlīdzība | 682 016 |
| **2000** | Preces un pakalpojumi | 199 341 |
| **5000** | Pamatkapitāla veidošana | 117 496 |
|   | **Pavisam kopā izdevumi** | **998 853** |

Sabiedriskās kārtības un drošības nodrošināšanai - pašvaldības policijas , bāriņtiesas un ugunsdrošības darbības izdevumiem 2021.gada pamatbudžetā plānoti 998 853 *euro*, jeb 2,0 % no pašvaldības kopējiem izdevumiem.

Atalgojums un valsts sociālās apdrošināšanas obligātās iemaksas sabiedriskās kārtības un drošības dienestu uzturēšanai ir 682 016 *euro* jeb 68.3 %no plānotajiem izdevumiem*.* Salīdzinājumā ar 2020.gadu darba algas fonda izmaksas palielinājušās*,* sakarā ar plānoto virsstundu apmaksu 2021.gadā un minimālas algas pieaugumu.

Pamatkapitāla veidošana sabiedriskai kārtībai un drošībai ir paredzēti 117 496 *euro*. 2021. gadā Latvijas-Lietuvas pārrobežu sadarbības programmas ietvaros paredzēts realizēt projektu “Pārrobežu sadarbība sabiedrisko pakalpojumu drošības un efektivitātes uzlabošanai” 146 424 *euro* apmērā ( *Valsts kase aizņēmumus – 112 000 euro,* *pašvaldības finansējums – 33 515 euro, ES fondu finansējums – 909 euro).* Projekta mērķis paredz nodrošināt efektīvus un kvalitatīvus sabiedriskos pakalpojumus Šauļos un Dobelē, paplašinot video novērošanas tīklu un izveidojot Koordinācijas centru Dobeles pilsētā. Dobeles novada pašvaldība iegādāsies IT iekārtas izveidojot modernu infrastruktūru Koordinācijas centra funkcionēšanai, tajā skaitā izvietos video novērošanas kameras Dobeles pilsētā; izveidos īso telefona līniju, izveidojot dispečera pakalpojumu; organizēs un piedalīsies pieredzes apmaiņās un darbinieku kapacitātes celšanas aktivitātēs.

***Izdevumi ekonomiskai darbībai atbilstoši ekonomiskajām kategorijām***

|  |  |  |
| --- | --- | --- |
| **Klasifikācijas kods** |  | **2021. gada plāns** |
| **1000** | Atlīdzība | 254 712 |
| **2000** | Preces un pakalpojumi | 981 874 |
| **5000** | Pamatkapitāla veidošana | 993 149 |
| **6000** | Sociālie pabalsti | 57 600 |
| **7000** | Transferti | 0 |
|   | **Pavisam kopā izdevumi** | **2 287 335** |

Ekonomiskajai darbībai 2021. gadā plānots izlietot 2 287 335 *euro*, jeb 4,7 % no pašvaldības pamatbudžeta izdevumiem.

 Saskaņā ar budžeta izdevumu klasifikāciju atbilstoši funkcionālajām kategorijām klasifikācijā „Ekonomiskā darbība” ir iekļauti nekustamā īpašuma apsaimniekošanas pasākumu, Bezdarbnieki sabiedriskos darbos pasākumu, Būvvaldes, ielu un ceļu rekonstrukcijas, tūrisma darbības nodrošināšanas izdevumi.

Atalgojums un valsts sociālās apdrošināšanas obligātās iemaksas ekonomiskajai darbībai ir 254 712 *euro* jeb 11,1 %no plānotajiem izdevumiem*.*

Pakalpojumu un preces apmaksai 2021.gadā plānoti 981 874 euro jeb 43,0 % no izdevumiem, kas ir autoceļu ikdienas uzturēšanai paredzētā valsts mērķdotācija un Tūrisma informācijas centra uzturēšanas izdevumi 23 338 *euro* apmērā.

2021.gadā saņemto finansējumu 1 034 238 *euro* autoceļu uzturēšanai plānots izlietot pašvaldības autoceļu un ielu ikdienas uzturēšanai:

|  |  |  |
| --- | --- | --- |
|  |  | EUR  |
| 1. | Sniega tīrīšana, kaisīšana | 139 696 |
| 2.  | Seguma atjaunošana, greiderēšana, planēšana | 490 096 |
| 3.  | Caurteku remonti | 25 794 |
| 4.  | Ceļu un ielu horizontālie apzīmējumi | 19 100 |
| 5.  | Asfalta bedrīšu remonts, ietvju remonts | 185 154 |
| 6.  | Zāles pļaušana, grāvju tīrīšana | 21 700 |
| 7.  | Autobusu pieturu paviljonu uzturēšana | 6 500 |
| 8. | Apstrāde ar pret putekļu absorbentu | 11 394 |
| 9. | Zīmju iegāde un uzstādīšana | 18 569 |
| 10. | Luksoforu uzturēšana | 5 000 |
| 11.  | Ceļmalu apauguma noņemšana | 54 200 |
| 12. | Tiltu uzturēšana | 18 816 |
| 13. | Autoceļu inventarizācija sistēmā | 11 985 |
| 14. | Autoceļu dubultā virsmas apstrāde | 24 400 |
| 15. | Ātrumvalņu izbūve | 1 924 |

Pamatkapitāla veidošana ekonomiskajai darbībai ir plānota 993 149 *euro* jeb 43,4 % no kopējiem izdevumiem. 2021. gadā tiek plānota Skolas ielas pārbūve 2. kārta Dobeles pilsētā 422 830 *euro* apmērā ( *t.sk. Valsts kases aizņēmums 400 000 euro, pašvaldības līdzfinansējums 15 % - 22 830 euro*), Puķu ielas seguma atjaunošanai Dobeles pilsētā paredzēti 146 800 *euro* ( *t.sk. Valsts kases aizņēmums 96 306 euro, pašvaldības līdzfinansējums - 50 494 euro* ), Baznīcas ielas segumu pārbūves darbu veikšanai paredzēti 79 464 *euro ( t.sk. Valsts kases aizņēmums 67 544 euro, pašvaldības līdzfinansējums 15% - 11 920 euro),* Skolas ielas Auru pagastā pārbūvei paredzēti 208 055 *euro ( t.sk. Valsts kases aizņēmums 176 847 euro, pašvaldības finansējums 15% - 31 208 euro).*

Jāņa Čakstes un Atmodas ielu Dobelē pārbūves būvprojekta izstrādei paredzēts finansējums 46 000 *euro* apmērā, Uzvaras un Viestura ielu Dobelē pārbūves būvprojekta izstrādei paredzēts finansējums 25 000 *euro* apmerā.

2021 . gadā Vides aizsardzībai ir plānoti 272 075 *euro* jeb 0,6 % pašvaldības kopējiem izdevumiem, tie ir paredzēti lietus kanalizācijas un ārējo kanalizācijas tīklu uzturēšanai un liel gabarīta un dalīto atkritumu apsaimniekošanai.

Pašvaldības teritoriju un mājokļu apsaimniekošanai kopā 2021. gadā plānoti 8 786 907 *euro*, jeb 18,0 % no pašvaldības pamatbudžeta izdevumiem.

***Izdevumi teritoriju un mājokļu apsaimniekošanai atbilstoši ekonomiskajām kategorijām***

|  |  |  |
| --- | --- | --- |
| **Klasifikācijas kods** |  | **2021. gada plāns** |
| **1000** | Atlīdzība | 1 011 643 |
| **2000** | Preces un pakalpojumi | 4 438 071 |
| **3000** | Subsīdijas un dotācijas | 1 043 818 |
| **5000** | Pamatkapitāla veidošana | 2 065 085 |
| **6000** | Sociālie pabalsti | 16 600 |
| **7000** | Transferti | 211 690 |
|   | **Pavisam kopā izdevumi** | **8 786 907** |

Atalgojums un valsts sociālās apdrošināšanas obligātās iemaksas pašvaldības teritoriju un mājokļu apsaimniekošanai ir 1 011 643 *euro* jeb 11,55 %no plānotajiem izdevumiem*.*

2021. gadā plānots piešķirt dotācijas kapitālsabiedrībām deleģēto funkciju izpildei SIA „Dobeles Namsaimnieks" 142 256 *euro* apmērā, SIA “Dobeles komunālie pakalpojumi” 805 562 *euro* apmērā un SIA “Dobeles ūdens” 90 000 *euro* apmērā.

Auces un Tērvetes administratīvajās teritorijās mājokļu un teritoriju uzturēšana un attīstība plānota kopējā pašvaldības budžetā un uzturēšanas darbus veic pašvaldības struktūrvienības.

Pamatkapitāla veidošana teritoriju un mājokļu apsaimniekošanai paredzēti 2 065 085 *euro* jeb 23,5 % no kopējiem izdevumiem. 2021. gadā paredzēts finansējums 2020. gada uzsāktās Dobeles pilsētas stadiona rekonstrukcijas finansēšanai - 560 476 *euro* , velo trases (Pamptreks) izbūvei J. Čakstes ielā, Dobelē 204 705 *euro*, kā arīielu apgaismojuma izbūvei Līvānu ielā, Šķibē, Bērzes pagastā 16 800 *euro.*

Plānots ar Lauka atbalsta dienesta līdzfinansējumu realizēt divus projektus kopsummā par 80 308 *euro-*  sporta un aktīvas atpūtas laukuma ierīkošana Auru pagasta Gardenes ciemā 22 808 *euro* apmērā*,* unielu apgaismojuma ierīkošana Annenieku pagasta Kaķenieku ciemā par 57 500 *euro* apmērā.

 Latvijas-Lietuvas pārrobežu sadarbības programmas ietvaros paredzēts realizēt projektu “Sekojot Livonijas ordeņa krustnešu gājienam rietumu Zemgalē LLI-453” 166 339 *euro* apmērā *( pašvaldības finansējums – 67 367 euro, ES fondu finansējums – 98 972 euro)*. Projekts paredz ilgtspējīgu kultūras tūrisma veicināšanu un tūrisma potenciāla palielināšanu vēsturiskajā Zemgales teritorijā, izpētīt tematisko kultūras maršrutu “Sekojot Livonijas ordeņa krustnešu gājienam Rietumu Zemgalē”. Dobeles novada pašvaldība projekta ietvaros radīs iekštelpu ekspozīciju Dobeles Livonijas ordeņa pilī; organizēs semināru vietējiem tūrisma pakalpojuma sniedzējiem, tūrisma aģentiem, uzņēmējiem, skolotājiem un iedzīvotājiem; piedalīsies bērnu nometnēs un citās projekta partnera pieredzes apmaiņas aktivitātēs.

Veselībai 2021.gadā plānoti 91 012 *euro,* jeb 0,2 % no pašvaldības pamatbudžeta izdevumiem. Šeit uzskaitīti felšerpunktu uzturēšanas izdevumi un projekta “Veselības veicināšana un slimību profilakse ” plānotie izdevumi.

Atpūtai, sportam un kultūrai 2021.gadā plānoti 3 924 298 *euro,* jeb 8,0 % no pašvaldības pamatbudžeta izdevumiem.

***Izdevumi atpūtai, kultūrai un sportam atbilstoši ekonomiskajām kategorijām***

|  |  |  |
| --- | --- | --- |
| **Klasifikācijas kods** |  | **2021. gada plāns** |
| **1000** | Atlīdzība | 1 809 024 |
| **2000** | Preces un pakalpojumi | 1 494 963 |
| **3000** | Subsīdijas un dotācijas | 175 062 |
| **5000** | Pamatkapitāla veidošana | 397 479 |
| **6000** | Sociālie pabalsti | 46 970 |
| **7000** | Transferti | 800 |
|   | **Pavisam kopā izdevumi** | **3 924 298** |

Atalgojums un valsts sociālās apdrošināšanas obligātās iemaksas atpūtai, sportam un kultūrai plānotas 1 809 024 *euro* jeb 46,1 %no plānotajiem izdevumiem*.*

Klasifikācijas kodā Preces un pakalpojumi ir uzskaitīti šīs nozares iestāžu, struktūrvienību uzturēšanas izdevumi un ar nozari saistītu pasākumu organizēšanas un nodrošināšanas izdevumi.

Kārtējos izdevumos ir ieplānoti izdevumi arī kultūras un sporta iestāžu remontdarbiem 173 957 *euro* apmērā, paredzēts veikt remontdarbus sekojošās iestādēs:

|  |  |
| --- | --- |
|  | **173 957** |
| *Dobeles Sporta centrs* | *108 836* |
| *Tērvetes sporta iestādēs* | *36 650* |
| *Penkules kultūras nams* | *2 500* |
| *Dobeles pilsētas kultūras nams / brīvdabas estrādei/* | *16 000* |
| *Bikstu kultūras nams* | *6 800* |
| *Bēnes pagasta bibliotēka* | *3 171* |

2021.gadā plānoti gada centrālie pasākumi kultūras un sporta jomā:

|  |  |
| --- | --- |
|  **Dobeles Kultūras un sporta pārvaldes plānotie pasākumi** | **231 030** |
| *Lieldienas pasākums* | *6 046* |
|  *Baltā galdauta svētki* | *5 685* |
| *Bērnu un skolu jaunatnes pašdarbības kolektīvu koncerts* | *5 960* |
| *Ceriņu svētki* | *55 905* |
| *Radošas darbnīcas bērniem un jauniešiem* | *660* |
| *Jāņu ielīgošana* | *7 740* |
| *Kurzemes dziedāšanas svētkiem 151* | *23 715* |
| *Koncerts “Marhils un draugi” estrādē* | *3 500* |
| *Kārlim Ulmanim 143, Pikšās* | *1 595* |
| *Dobeles pilsētas kultūras nama, kultūras sezonas atklāšanas festivāls* | *8 920* |
| *Ābolu svētki* | *6 525* |
| *Lāčplēša diena* | *10 735* |
| *Svētku koncerts un Dobeles novada pašvaldības apbalvojumu pasniegšana* | *21 600* |
| *Egles iedegšanas pasākums* | *5 605* |
| *Dobeles novada kultūras un sporta kolektīvu gada noslēguma pasākums* | *5 650* |
| *Jaunā gada sagaidīšana* | *8 685* |
| *Pārējie pasākumi novadā* | *52 504* |

|  |  |
| --- | --- |
| **Auces administrācijas plānotie pasākumi** | **112 152** |
| *Koncerts “Aucei vārda dienā”* | *3 025* |
| *Koncerta “Framest svētku noskaņās 4.maija koncerts Aucē” filmēšana* | *1 694* |
| *Jāņa Vītiņa piemiņas koncerts Spārnu pilskalnā* | *3 100* |
| *Latvijas mākslinieku “Pop-up”tirdziņš “Multimāksla”Aucē, Aspazijas laukumā* | *4 598* |
| *Līgo svētku programma (Vītiņu, Ukru estrāde)* | *1 750* |
| *Amatierteātra festivāls “Spēlējam,dancojam” Vītiņu estrādē* | *1 300* |
| *Grupas “Saldās sejas” koncerts estrādē* | *3 900* |
| *Auces novada svētki Gunāra Ordelovska starptautiskais PO festivāls* | *35 000* |
| *Jaundzimušo godināšanas svinības* | *310* |
| *Zinību diena (Brīvdabas estrāde)* | *1 230* |
| *Skolotāju svētki* | *1 220* |
| *Lāčplēša diena (Vecauces parks)* | *265* |
| *18. novembra svētku pasākums* | *4 560* |
| *Egles iedegšanas pasākums* | *1 640* |
| *Dobeles novada kultūras darbinieku diena* | *1 200* |
| *Adventa koncerts* | *1 690* |
| *Jaunā gada sagaidīšana* | *1 880* |
| *Pārējie pasākumi novadā* | *43 790* |
| **Tērvetes administrācijas plānotie pasākumi** | **49 870**  |
| *Mazais Tērvetnieks 2020* | *550* |
| *Latvijas neatkarības atjaunošanas gadadiena* | *550* |
| *Līgo vakara balle* | *800* |
| *Estrādes vasaras sezonas atklāšana* | *1 300* |
| *Bērnu diena* | *1 500* |
| *Tērvetes novada svētki* | *12 600* |
| *Dobeles, Auces un Tērvetes kultūras darbinieku diena Tērvetē* | *350* |
| *Egles iedegšanas svētki Tērvetē* | *500* |
| *Skolotāju dienai veltīts vakars* | *620* |
| *Senioru dienai veltīts vakars* | *900* |
| *Latvijas Valsts proklamēšanas gadadiena* | *1 000* |
| *Ziemassvētku pasākums pirmsskolas vecuma bērniem* | *680* |
| *Labrenča tirgus “Tērvetes dižķirbis”* | *400* |
| *Zemnieku, uzņēmēju gada balle* | *1 500* |
| *Ziemassvētku koncetrs* | *1 170* |
| *Labrenču tirgus svin Ziemassvētkus* | *400* |
| *SDK “Vārpa” Ražas danči* | *300* |
| *Bukaišu pagasta svētki* | *845* |
| *Citi kultūras pasākumi Tērvetē* | *13 255* |
| *Sporta pasākumi Tērvetē* | *10 650* |

Atbalsts biedrībām sporta jomā plānots 65 500 *euro* apmērā, atbalstot sportistu dalību Eiropas čempionātos. Līdzfinansējums Kultūras un sporta projektu konkursos paredzēts 45 000 *euro* apmērā*.*

Klasifikācijas kodā Pamatkapitāla veidošana plānoti 397 479 *euro* jeb 10,1%no plānotajiem izdevumiem. Plānots iegādāties pamatlīdzekļus Dobeles Sporta centram 78 980 *euro* apmērā , Dobeles pils kapelas interjera aprīkojuma iegādei paredzēti 79 754 *euro* apmērā, Kroņauces stadiona pārbūvei paredzēti 67 640 *euro.* Bibliotēkām paredzēts finansējums 39 892 *euro* apmērā.

Sociālām vajadzībām no Dobeles novada pašvaldības pamatbudžeta izdevumiem plānoti 7 186 875 *euro*, jeb 14,8 % no pašvaldības pamatbudžeta izdevumu kopējā apjoma.

***Izdevumi sociālai aizsardzībai atbilstoši ekonomiskajām kategorijām***

|  |  |  |
| --- | --- | --- |
| **Klasifikācijas kods** |  | **2021. gada plāns** |
| **1000** | Atlīdzība | 2 882 002 |
| **2000** | Preces un pakalpojumi | 1 979 505 |
| **3000** | Subsīdijas un dotācijas | 15 000 |
| **5000** | Pamatkapitāla veidošana | 848 132 |
| **6000** | Sociālie pabalsti | 976 810 |
| **7000** | Transferti | 485 426 |
|   | **Pavisam kopā izdevumi** | **7 186 875** |

2 882 002 *euro* no plānotajiem izdevumiem sociālās aizsardzības iestādēm un pasākumiem veido atalgojums un valsts sociālās apdrošināšanas obligātās iemaksas*.*

2021. gada pašvaldības budžetā plānoti izdevumi sociālās jomas iestāžu uzturēšanai, sociālo darbinieku apmācībām un supervīzijām.

Kārtējos izdevumos ir ieplānoti izdevumi sociālās jomas iestāžu remontdarbiem 276 000 *euro* apmērā, ir paredzēts veikt remontdarbus sekojošās iestādēs:

|  |  |
| --- | --- |
|  | **276 000** |
| *ĢAC Lejasstrazdi* | *3 000* |
| *Grupu dzīvokļi Uzvaras ielā 50* | *8 000* |
| *Sociālo pakalpojumu centrs* | *35 000* |
| *Sociālais dienests* | *5 000* |
| *SAC Tērvete* | *225 000* |

2021. gadā sociālās jomas budžetā plānots turpināt projekta “Atver sirdi Zemgalē” realizāciju, kas tiek īstenots deinstitucionalizācijas ietvaros, un projekta “Atelpas brīdis” īstenošana, kura mērķis ir atslogot piederīgos no aprūpes un uzraudzības pienākumu veikšanas, nodrošinot ģimenēm īslaicīgu diennakts sociālās aprūpes un sociālās rehabilitācijas pakalpojumu kompleksu, projektu realizācijai budžetā paredzēti 251 667 *euro.*

 Tāpat DI procesa ietvaros plānots uzsākt projekta “Sabiedrībā balstītu sociālo pakalpojumu infrastruktūras attīstība Dobeles novadā” realizāciju, 2021. gadā budžetā paredzēti 651 981 *euro ( Valsts kases aizņēmums - 419 165 euro, ES fondu finansējums – 232 8156 euro).* Projekta mērķis sabiedrībā balstītu sociālo pakalpojumu infrastruktūras izveide un attīstība Dobeles novadā. Projektā galvenās aktivitātes:

* pakalpojuma “Grupu dzīvokļi” personām ar garīga rakstura traucējumiem (10 personām) izveide Ādama ielā 2 Dobelē - telpu pārbūve, aprīkojuma un mēbeļu iegāde;
* pakalpojuma “Specializētās darbnīcas” personām ar garīga rakstura traucējumiem (16 personām) izveide Ādama ielā 2 Dobelē - telpu remonts un pielāgošana, aprīkojuma un mēbeļu iegāde;
* pakalpojuma “Dienas aprūpes centrs personām ar garīga rakstura traucējumiem” (20 personām) izveide Brīvības ielā 27 Dobelē - telpu pārbūve, aprīkojuma un mēbeļu iegāde;
* projekta publicitātes nodrošināšana.

2020.gadā LAT-LIT projekta ietvaros “Sociālo pakalpojumu un sociālās iekļaušanas pasākumu attīstība neaizsargātajām grupām” tika veikti remontdarbi ģimenes atbalsts centrā “Lejasstrazdi” pakalpojuma “Atelpas brīdis” nodrošināšanai. Struktūrvienības uzturēšanas izmaksas 2021. gadā ir 95 035 *euro.*

No sociālās jomas izdevumiem 976 810 *euro* jeb 13,59 % ir izdevumi sociālajiem pabalstiem.

Sociālo pabalstu veidus un to piešķiršanas kārtību nosaka Dobeles novadā apvienojamo pašvaldību saistošie noteikumi. Pašvaldības sociālie pabalsti plānoti, lai, pirmkārt, nodrošinātu garantētā iztikas minimuma, dzīvokļa pabalstu un pabalstu ēdināšanas izdevumu segšanai tiem iedzīvotājiem, kuriem ,normatīvo aktu noteiktajā kārtībā, ir tiesības saņemt šos pabalstus. 2021.gadā ir saglabāti visi iepriekšējā gadā nodrošināto pabalstu un pakalpojumu veidi .

 2021. gadā plānots izmaksāt garantētā minimālā ienākuma pabalstus 108 115 *euro* apmērā, un dzīvokļa pabalstus – 210 131 *euro* apmērā. Pēdējos gados arvien palielinās maznodrošināto personu skaits, kuri ir tiesīgi saņemt dzīvokļa pabalstu, bet no 01.07.2021 šī situācija var mainīties, jo normatīvo aktu izmaiņas paredz citu kārtību dzīvokļa pabalsta aprēķinam.

Lielākās citu pabalstu izmaksas plānotas - Pabalstiem bērniem un audžuģimenēm 114 454 *euro*, pabalstiem ēdināšanai – 8 460 *euro*, veselības pabalstiem – 25 270 *euro*, ārkārtas un neparedzēto situāciju pabalstiem plānoti 67 900 *euro*.

2021.gadā Dobeles novada pašvaldība plāno saņemt dotāciju asistenta pakalpojuma nodrošināšanai pašvaldībā 215 302 *euro* apmērā, kuru plānots izlietot atlīdzībai par asistentu sniegtajiem pakalpojumiem cilvēkiem ar I un II invaliditātes grupu un bērniem ar invaliditāti no 5 līdz 18 gadu vecumam.

Atbalsts biedrībām sociālās aizsardzības jomā plānots 35 830 *euro* apmērā – atbalstu var saņemt biedrības kā līdzfinansējumu izsludinātajos projektu pieteikumu konkursos.

Dobeles novada pašvaldība arī turpmāk piešķirs pabalstus katram jaundzimušajam, pabalstus kāzu 50 gadu un 60 gadu jubilejās, pabalstu apaļās dzīves jubilejās, kā arī pabalstus politiski represētajām personām vienu reizi gadā, kā arī citus saistošajos noteikumos noteiktos pabalstus. Kopumā šim mērķim paredzēti 91 750 *euro*. Aprēķini veikti, ņemot vērā iepriekšējo gadu rādītājus.

Savstarpējiem norēķiniem par sociālās palīdzības sniegtajiem pakalpojumiem 2021.gadā plānoti 487 725 *euro*, kas ir vairāk nekā 2021.gadā, jo saistīts ar pakalpojuma cenu palielinājumu un ilgstošas aprūpes iestādēs ievietoto klientu skaita pieaugumu.

**Ziedojumu un dāvinājumu budžets**

Ziedojumu un dāvinājumu budžets ir kopbudžeta daļa, kuru veido ziedojumi un dāvinājumi, un citi pašu ieņēmumi, kā arī izdevumi, kurus paredzēts segt no šiem ieņēmumiem.

***Ziedojumu budžeta izdevumi*** – 14 185 *euro* apmērā galvenokārt plānoti:

* sociālās aprūpes nodrošināšanai - 3 586 *euro*,
* SAC Tērvete – 4 000 *euro,*
* kultūras un sporta pasākumiem – 1 041 *euro*,
* izglītības pasākumiem – 951 *euro,*
* pārējiem pasākumiem – 4 607 *euro.*

Plānojot 2021. gada pašvaldības budžetu, ņemtas vērā visu nozaru un jomu intereses un esošie līdzekļi maksimāli sabalansēti tā, lai finansējums ir pietiekošs gan infrastruktūras uzturēšanai un attīstībai, gan projektu un pasākumu realizācijai, gan sociālajiem jautājumiem, izglītībai, kultūrai un sportam. 2021. gadā un turpmāk pašvaldībai būtiski ir nodrošināt novada attīstības un investīciju projektu ieviešanu un realizāciju, uzlabojot iestāžu, ceļu un ielu infrastruktūru, tādējādi ceļot dzīves vides kvalitāti novadā. Lai veicinātu novada attīstību, investīcijām infrastruktūrā arī turpmāk tiks piesaistīti Eiropas Savienības fondu līdzekļi. Neskatoties uz ierobežoto finansējumu, pašvaldība, plānojot budžetu kārtējam gadam, ievēro pēctecības un attīstības principu, aktualizējot investīciju plānu un izvērtējot finanšu stabilitāti ilgtermiņā.

Domes priekšsēdētājs E.Gaigalis